laion/Wikipedia-Exotic huggingface dataset:
কিউবার রাজনীতি

বিংশ শতাব্দীর শুরুতে কিউবা মার্কিন যুক্তরাষ্ট্রের সুরক্ষায় একটি স্বাধীন রাষ্ট্র ছিল। ১৮৯৮ সালের স্পেনীয়-মার্কিনী যুদ্ধের পর যুক্তরাষ্ট্র কিউবা দখল করে এবং কিউবা মার্কিন মদতপুষ্ট একটি সরকার গঠন করে। ১৯০২ সালে দেশটি একটি ঐতিহাসিক পর্বে প্রবেশ করে, যার বৈশিষ্ট্য ছিল দুইটি স্বৈরশাসন এবং ভঙ্গুর গণতন্ত্র। ১৯৫৯ সালের পরে কিউবায় কমিউনিস্ট পার্টর নেতৃত্বে একদলীয় কমিউনিস্ট সরকার প্রতিষ্ঠিত হয়। ১৯৫৯ সালের ১লা জানুয়ারি কিউবান বিপ্লব কিউবাতে প্রজাতন্ত্রের পতন ঘটায়। ১৯৬১ সাল নাগাদ সরকারকে কিউবার কমিউনিস্ট পার্টি ও তার নেতা ফিদেল কাস্ত্রোর অধীনে সরকারকে কেন্দ্রীভূত করে ফেলা হয়। ১৯৭০-এর দশক পর্যন্ত কিউবার বিপ্লবী সরকার অবিধিবদ্ধ আইনি চুক্তি মোতাবেক চালিত হত। এ সময় ১৯৪০-এর সংবিধানকে উপেক্ষা করা হয়। নির্বাহী শাখা আইন জারি করত এবং বাস্তবায়ন করত। বিচার ব্যবস্থার আইন প্রত্যাখ্যান করার ক্ষমতা থাকলেও তা বাস্তবে কখনোই ঘটেনি। ১৯৭৬ সালে কিউবান সরকার একটি নতুন সংবিধান রচনা করেন যাতে কমিউনিস্ট শাসনব্যবস্থা বিধিবদ্ধ করা হয়। এই সংবিধানের অধীনে অনেকগুলি কমিটি, কাউন্সিল ও মন্ত্রণালয়কে সরকারের বিভিন্ন কর্মক্ষেত্রের দায়িত্ব দেওয়া হয়। এই ক্ষেত্রগুলিতে নাগরিকেরা সরকারের সিদ্ধান্তগ্রহণ প্রক্রিয়ায় নিজের মতামত ব্যক্ত করতে পারেন এবং সরকারও দ্রুততার সাথে সরকারি নীতি সংক্রান্ত তথ্য জনগণের কাছে পৌঁছে দিতে পারেন। সবগুলি রাজনৈতিক এককই পিসিসি এবং শেষ পর্যন্ত ফিদে কাস্ত্রোর কাছে জবাবদিহি করতে বাধ্য ছিল। কিউবান বিপ্লব কেন্দ্রীয় গণতন্ত্রের প্রতিশ্রুতি দেয়। অর্থাৎ সরকার নিয়ন্ত্রিত সংস্থার মাধ্যমে জনগণ শাসনব্যবস্থায় অংশগ্রহণ করতে পারবে। কিউবার কমিউনিস্ট নেতৃত্বের মতে লাতিন আমেরিকার ঐতিহ্যবাহী গণতন্ত্রগুলি খুব সহজেই সামরিক একনায়কতন্ত্রে পরিণত হয় কিংবা দুর্নীতির শিকার হয়, যার ফলে গণতন্ত্র অর্থহীন হয়ে পড়ে। তাত্ত্বিকভাবে কিউবান সরকার এমন একটি কেন্দ্রশাসিত রাজনৈতিক কাঠামো তৈরি করে, যাতে প্রতিটি সরকারি নীতি বিষয়ক সিদ্ধান্তের ব্যাপারে জনগণের মতামত নেওয়া হয়। ফলে সামরিক স্বৈরতন্ত্র ও দুর্নীতি এড়ানো সম্ভব হয়। কিউবান কমিউনিস্টদের মতে এই পদ্ধতি গণতান্ত্রিক। তবে সমস্ত বড় সিদ্ধান্ত কাস্ত্রোই গ্রহণ করেন এবং জনমত গ্রহণ না করেই। কিউবাতে সরকারি কাঠামোর বাইরে রাজনৈতিক সংগঠন কঠোরভাবে নিষিদ্ধ। পিসিসি ও কাস্ত্রো সংবাদসংস্থাগুলিকে নিয়ন্ত্রণ করেন এবং স্বাধীন রাজনৈতিক সমাবেশ নিরুৎসাহিত করেন। তবে দমন পীড়নের প্রকৃতি নির্ণয় করা কঠিন। কিউবান নাগরিকদের ঐকমত্যে পৌঁছানোর বা বিরোধী নেতা নির্বাচন করার কোন সুযোগ নেই।
গ্রেনাডার রাজনীতি

গ্রেনাডা কমনওয়েলথ অভ নেশনসের একটি স্বাধীন রাষ্ট্র। ব্রিটেনের রাজা বা রানী এখানকারও রাজা বা রানী এবং রাষ্ট্রপ্রধান। একজন গভর্নর জেনারেল রানীর প্রতিনিধিত্ব করেন। গ্রেনাডা ১৯৭৩ সালে সংসদীয় ব্যবস্থা ও লিখিত সংবিধান গ্রহণ করে। ১৯৭৯ সালে একটি কু-এর পর সংবিধানটি স্থগিত করা হয় এবং সংসদ ভেঙে দেওয়া হয়। ১৯৮৩ সালে আরেকটি কু হয় এবং মার্কিন যুক্তরাষ্ট্র সেনাবাহিনী দেশটিতে হস্তক্ষেপ করে। একটী অন্তর্বর্তীকালীন উপদেষ্টা কাউন্সিল গঠন করা হয়। ১৯৮৪ সালের ডিসেম্বরে সংবিধান ও সংসদীয় সরকার পুনঃপ্রতিষ্ঠা করা হয়। গ্রেনাডার আইনসভা দ্বিকাক্ষিক। ১৫ সদস্য বিশিষ্ট জনগণের ভোটে নির্বাচিত হাউজ অভ রেপ্রেজেন্টেটিভ্‌স এবং ১৩ সদস্যবিশিষ্ট সেনেট। হাউজ অভ রেপ্রেজেন্টেটিভস-এর সরকারি দলের নেতা গভর্নর জেনারেল কর্তৃক প্রধানমন্ত্রী নির্বাচিত হন। প্রধানমন্ত্রীর পরামর্শে গভর্নর জেনারেল মন্ত্রিসভা নির্বাচন করেন। গ্রেনাডার প্রধান রাজনৈতিক দলগুলি হল রক্ষণশীল নিউ ন্যাশনাল পার্টি, উদারপন্থী ন্যাশনাল ডেমোক্র‌্যাটিক কংগ্রেস, এবং ডানপন্থী গ্রেনাডা ইউনাইটেড লেবার পার্টি।
নিকারাগুয়ার রাজনীতি

স্বাধীনতার পর থেকে নিকারাগুয়াতে একটি প্রজাতান্ত্রিক সরকার ব্যবস্থা বিদ্যমান, যা একজন নির্বাচিত রাষ্ট্রপতি, একটি কংগ্রেস ও একটি সুপ্রিম কোর্ট নিয়ে গঠিত। তবে ঐতিহাসিকভাবে নির্বাহী শাখাটিই আধিপত্য বিস্তার করেছে। কংগ্রেস ও কোর্ট মূলত রাষ্ট্রপ্তির আদেশ মেনে চলে। রাষ্ট্রপতি সাংবিধানিক অধিকার স্থগিত করতে পারেন। সামরিক বাহিনীও অনেক সময় সিদ্ধান্তমূলক পদক্ষেপ গ্রহণ করেছে। মার্কিন যুক্তরাষ্ট্র দেশটির রাজনৈতিক ব্যবস্থাতে বিকৃতি সাধন করে। যুক্তরাষ্ট্র নিজের ক্ষমতাবলে দেশটিতে মার্কিন সেনা এবং মার্কিন বন্ধুভাবাপন্ন সরকার স্থাপন করে, ও বিপ্লব দমন করে। ১৯৩৬ থেকে ১৯৭৯ সাল পর্যন্ত সোমোসা পরিবার দেশটিতে আধিপত্য বিস্তার করে রেখেছিল। তারা দেশে একনায়কতন্ত্র চালু করেছিল। মার্কিন সহায়তা নিয়ে সমোসারা নির্বাচনে কারচুপি করে, মানবাধিকার লঙ্ঘন করে এবং অর্থনীতিতে লুটপাট চালায়। ১৯৭৯ সালে সান্দানিস্তা গেরিলারা বিপ্লবের মাধ্যমে এদের উৎখাত করে। সান্দানিস্তারা ১৯৯০ সাল পর্যন্ত ক্ষমতায় ছিল। একনায়কতান্ত্রিক না হলেও তারাও রাজনৈতিক প্রক্রিয়া কৌশলে নিয়ন্ত্রণ করত। ১৯৯০ সালে বিয়লেতা বাররিওস দে কামোররো-র রাষ্ট্রপতি হিসেবে নির্বাচনের মাধ্যমে নিকারাগুয়াতে গণতন্ত্রের চর্চা বৃদ্ধি পায়। নিকারাগুয়ার বর্তমান সংবিধানটি ১৯৮৭ সালে প্রণীত হয়। এটি ১৯৯৫ ও ২০০০ সালে সংশোধন করা হয়। এতে ব্যক্তিস্বাধীনতা, শিক্ষ ও বাসস্থানের অধিকার, এবং নারীদের সমতার কথা উল্লেখ করা হয়েছে। সুপ্রিম নির্বাচনী কাউন্সিল ভোটার নিবন্ধন ও নির্বাচন পরিচালনা করে থাকে। এটি আগে স্বাধীন ছিল, তবে ২০০০ সালের এক সংশোধনীতে ক্ষমতাসীন সরকার ও প্রধান বিরোধী দলকে এর সদস্য নির্বাচনের ক্ষমতা দেওয়া হয়। নিকারাগুয়াতে ভোটাধিকার অর্জনের বয়স ১৬।
পানামার রাজনীতি

১৮২১ সালে স্পেনের কাছ থেকে স্বাধীনতা লাভের সময় থেকেই পানামাতে গণতান্ত্রিক ঐতিহ্য বিদ্যমান। পানামাতে ১৯০৩, ১৯৪৬ এবং ১৯৭২ সালে তিনবার সংবিধান রচনা করা হয়েছে। ১৯৮৩ সালে সংবিধানে বড় ধরনের সংশোধন আনা হয়। ১৮ বছর বা তদুর্ধ্ব বয়সের সব নাগরিকের নির্বাচনে ভোট দেওয়া বাধ্যতামূলক। পানামার গণতান্ত্রিক ঐতিহ্যের বিপরীতে ১৯৩০-এর দশক থেকেই দেশটির সেনাবাহিনী দেশের রাজনীতিতে সক্রিয় অংশগ্রহণ করে আসছে। সামরিক বাহিনী ১৯৬৮ সাল থেকে ১৯৮৯ সাল পর্যন্ত সরকারের নিয়ন্ত্রণে ছিল। পানামার সরকারীভাবে কোন সেনাবাহিনী নেই। ১৯০৩ সাল থেকে মার্কিন সেনাবাহিনী দেশটির প্রতিরক্ষার দায়িত্বে নিয়োজিত। তবে ইতিহাসের বিভিন্ন সময়ে দেশের অভ্যন্তরে একটি সামরিক পুলিশ বাহিনী সবসময়ই বিদ্যমান ছিল। এটি বিভিন্ন সময়ে জাতীয় পুলিশ (১৯০৩-১৯৫৩), জাতীয় গার্ড (১৯৫৩-১৯৮৩), পানামা প্রতিরক্ষা বাহিনী (১৯৮৩-১৯৮৯), এবং গণবাহিনী (১৯৯০-) নামে পরিচিত। ১৯৪০-এর দশকের শেষ নাগাদ পুলিশ কমান্ডার হোসে আন্তোনিও রেমন রাষ্ট্রপতি বাছাই ও অপসারণের ক্ষমতা নিয়ে নেন। ১৯৫২ সালে তিনি নিজেই দেশের রাষ্ট্রপতি হয়ে যান। ১৯৫৫ সালে তাকে হত্যা করা হলে পুলিশ সরকারে সক্রিয় ভূমিকা থেকে বিরত হয়। কিন্তু ১৯৬৮ সালে দুইজন কর্নেল একটি সামরিক কু-এর মাধ্যমে রাষ্ট্রপতিকে উৎখাত করেন এবং পানামাতে ২২ বছর দীর্ঘ স্বৈরশাসনের সূচনা হয়। এসময় ওমার তোররিহোস এররেরা (১৯৬৯-১৯৮১), এবং মানুয়েল নোরিয়েগা (১৯৮৪-১৯৮৯) ছিলেন প্রধান রাষ্ট্রনায়ক। ১৯৮৯ সালে মার্কিন যুক্তরাষ্ট্র পানামা আক্রমণ করে নোরিয়েগাকে অপসারণ করে, সেনাবাহিনী ভেঙে দেয় এবং দেশটিতে বেসামরিক সরকার পুনঃপ্রতিষ্ঠিত করে।
সেন্ট কিটস ও নেভিসের রাজনীতি

Labour Party.png সেন্ট কিটস ও নেভিস একটি স্বাধীন কমনওয়েলথ রাষ্ট্র। রাণী ২য় এলিজাবেথ এর রাষ্ট্রপ্রধান। একজন গভর্নর জেনারেল রাণীর প্রতিনিধিত্ব করেন। গভর্নর-জেনারেল প্রধানমন্ত্রী ও তার মন্ত্রিসভার পরামর্শ অনুসরণ করেন। প্রধানমন্ত্রী হলেন দেশের এককাক্ষিক আইনসভার সংখ্যাগরিষ্ঠ দলের নেতা। তিনি ও তার মন্ত্রিসভা দেশ চালান। আইনসভাতে আসনসংখ্যা ১৪। এদের মধ্যে ১১ জন জনপ্রতিনিধি নির্বাচনের মাধ্যমে নির্বাচিত হন এবং ৩ জন সিনেটরকে গভর্নর জেনারেল মনোনীত করেন। সবার কার্যমেয়াদ ৫ বছর। আন্তর্জাতিকভাবে সেন্ট কিটস ও নেভিস ক্যারিবীয় সম্প্রদায় CARICOM এবং পূর্ব ক্যারিবীয় রাষ্ট্রসমূহের সংস্থার OECS সদস্য।
গুয়েতেমালার সংস্কৃতি

গুয়েতেমালার সংস্কৃতি-তে মায়া ও স্পেনীয় প্রভাব পড়েছে। এই দুই সংস্কৃতির প্রভাব দরিদ্র মায়ান গ্রামবাসী ও ধনী স্পেনীয় শহরবাসীর মধ্যে সুস্পষ্টভাবে বিভাজিত। গুয়াতেমালা মায়া সভ্যতার কেন্দ্রস্থল। মায়া সভ্যতা একদা পার্শ্ববর্তী বেলিজ, পশ্চিম হন্ডুরাস, এল সালভাদর, ও দক্ষিণ মেক্সিকো পর্যন্ত বিস্তৃত ছিল। খ্রিস্টপূর্ব ১০০০ অব্দে এ সভ্যতার শুরু হয় বলে মনে করা হয়। আমেরিকার সভ্যতাগুলির মধ্যে মায়া সভ্যতা ছিল অত্যন্ত অগ্রসর। বাণিজ্য ও কৃষি নেটওয়ার্ক প্রতিষ্ঠা করা ছাড়াও এই সভ্যতার লোকেরা একটি জটিল লিখন পদ্ধতি (মায়ান চিত্রলিপি) এবং অবিশ্বাস্যরকম নিখুঁত পঞ্জিকা উদ্ভাবন করেছিল। বিভিন্ন প্রত্নস্থলের ধ্বংসাবশেষ, যেমন - মানমন্দির, খাবারের গোলা, বিরাট মাঠ, ইত্যাদি দেখে প্রত্নবিদেরা মনে করেন মায়ারা ছিল একটি অর্থনৈতিকভাবে সমৃদ্ধ ও সংস্কৃতিবান জাতি। কলম্বাস-পূর্ব মায়ান সমাজ একগুচ্ছ রাজবংশ শাসন করতেন। মায়াদের প্রাচীন ধর্মে বেশ কিছু দেবতা আছে, এবং এদের মধ্যে ইউম কাক্স বা ভুট্টা দেবতা সবচেয়ে গুরুত্বপূর্ণ, কেননা তিনি উদ্ভিদ ও প্রাণী উভয়ের উর্বরতা নিয়ন্ত্রণ করেন। মায়ারা কিচিলা নামের একটি মদও উদ্ভাবন করেছিল। বর্তমান গুয়াতেমালান জনগণের প্রায় এক-তৃতীয়াংশ এটি এখনও নিয়মিত পান করে। স্পেনীয় কোঙ্কিস্তাদোরদের আবির্ভাবের পর মিশ্র জাতি লাদিনোদের হাতে গুয়াতেমালার ক্ষমতা হস্তান্তরিত হয়। কিন্তু আমেরিকার অন্যান্য দেশের মত স্থানীয়দের সম্পূর্ণ উৎখাত না করে এরা খানিকটা অসহজভাবেই পাশাপাশি বসবাস করা শুরু করে। যদিও স্পেনীয় ভাষা সরকারী ভাষায় পরিণত হয় এবং স্কুলগুলিতে তা শেখা বাধ্যতামূলক, বিভিন্ন মায়ান ভাষা কখনোই হারিয়ে যায় নি, বরং আজও গুয়াতেমালার বিভিন্ন অঞ্চলে এগুলিতে মানুষ কথা বলে থাকে। মায়া জাতির লোকেরা উজ্জ্বল রঙের ইয়্যাম-ভিত্তিক কাপড় পরে থাকেন, যার মধ্যে আছে ঢিলা বা cape, শার্ট, ব্লাউজ ও অন্যান্য পোশাক। প্রতিটি মায়া গ্রাম নিজস্ব বিন্যাসে কাপড় বুনে থাকে, ফলে পরনের কাপড় দেখেই ব্যক্তিটি কোন এলাকার তা বলে দেয়া যায়। ১৯৬০-এর আগে রোমান ক্যাথলিক ধর্ম ও আদিবাসী মায়া ধর্ম মিলিয়ে একটি সংকর ধর্ম দেশের সর্বত্র প্রচলিত ছিল। ১৯৬০-এর পরে শহর অঞ্চলে প্রোটেস্টান্ট ধর্ম মূল ধর্মে পরিণত হয়। ১৯৬০ সালে ধনী লাদিনো ও দরিদ্র গ্রামীণ মায়ানদের মধ্যে এক দীর্ঘ গৃহযুদ্ধ শুরু হয়। লাদিনোরা সামরিক সেনা ও সরকারের নিয়ন্ত্রণে ছিল বলে মায়ানদের ক্ষয়ক্ষতি হয় বেশি। গৃহযুদ্ধের কারণে মধ্যবিত্ত ও মধ্যপন্থীরা হয় দল বেছে নিতে কিংবা দেশ ছাড়তে বাধ্য হয়। প্রায় ৩৬ বছর যুদ্ধ ও ১ লাখেরও বেশি লোক মারা যাবার পর ১৯৯৬ সালে একটি শান্তিচুক্তি স্বাক্ষরিত হয় এবং দেশটির অবস্থার ধীরে ধীরে উন্নতি হতে শুরু করে। তবে এখনও দুই পক্ষের মধ্যে চরম শত্রুতা বিদ্যমান, যদিও উভয়েই নিজেদেরকে গুয়াতেমালান বলেই পরিচয় দেয়। লাতিন আমেরিকান সংস্কৃতি মায়া পুরাণ মায়া জাতিসমূহ
জ্যামাইকার পরিবহন ব্যবস্থা

জ্যামাইকা ক্যারীবীয় দ্বীপপুঞ্জের একটি দেশ। প্রধান নিবন্ধ: জ্যামাইকার রেলওয়ে অন্যান্য দেশগুলোর মতই জ্যামাইকার রেলওয়ে ব্যবস্থা আগের মত আর প্রসিদ্ধ অবস্থানে নেই, যা পরিবহনের প্রধান ব্যবস্থা সড়কপথ দ্বারা বহুলাংশে প্রতিস্থাপিত হচ্ছে। জ্যামাইকায় প্রাপ্ত ২৭২ কিলোমিটার রেলওয়ের মধ্যে বর্তমানে মাত্র ৫৭ কিলোমিটার ব্যবহৃত হচ্ছে বক্সাইট পরিবহনের জন্য। ২০০৮ সাল থেকে, সড়কপথে বাড়তি যানবাহন ভিড়ের ফলে পুরাতন রেল লাইনগুলো পুনর্গঠন করা হচ্ছে। মোট : ৩৭০ কিমি স্ট্যান্ডার্ড গেজ: ৩৭০ কিমি ১,৪৩৫ মিমি (৪ ফুট ৮ ১⁄২ ইঞ্চি) গেজ, যারমধ্যে ২০৭ কিমি জ্যামাইকা রেলওয়ে কর্তৃপক্ষের আওতায় সাধারণ পরিবহনের জন্য বরাদ্দকৃত কিন্তু সেগুলো আর ব্যবহৃত হচ্ছে না; অবশিষ্ট ১৬৩ কিমি রেলপথ ব্যক্তি মালিকানাধীন এবং বক্সাইট পরিবহনে ব্যবহৃত হয়। মোট: ১৮,৭০০ কিমি পাকা রাস্তা: ১৩,১০০ কিমি কাঁচা রাস্তা: ৫,৬০০ কিমি (১৯৯৭ আনু.) বন্দর: Alligator Pond, Discovery Bay, Kingston, Montego Bay, Ocho Rios, Port Antonio, Rocky Point, Port Esquivel (Longswharf) বাণিজ্যিক জাহাজ মোট: 1 ship (1,000 GRT or over) totaling 1,930 GRT/3,065 DWT বিবিধ জাহাজ: petroleum tanker 1 (1999 est.) বিমানবন্দর: ৩৬টি (1999 est.) পাকা রাস্তা সহ বিমানবন্দর মোট: 11 2,438 to 3,047 m: 2 1,524 to 2,437 m: 1 914 to 1,523 m: 3 under 914 m: 5 (1999 est.) কাঁচা রাস্তা সহ বিমানবন্দর: মোট: 25 914 to 1,523 m: 2 under 914 m: 23 (1999 est.) পাইপলাইন: petroleum products ১০ কিমি Annual Transport Statistics Report: Jamaica in Figures 2003-2004, Ministry of Transport and Works, July 2005
ডোমিনিকার পরিবহন ব্যবস্থা

ডোমিনিকা হল ক্যারিবীয় সাগরে অবস্থিত উইন্ডওয়ার্ড দ্বীপের একটি দ্বীপরাষ্ট্র। বেশিরভাগ লোকজন মূলত ডগলাস-চার্লস বিমানবন্দর ব্যবহার করে ডোমিনিকায় পৌঁছে থাকে। এছাড়া পরিবহন হিসেবে ডোমিনিকায় সমুদ্র পথ ও স্থল পথ ব্যবহৃত হয়ে থাকে। ডোমিনিকাতে দুইটি আঞ্চলিক বিমানবন্দর আছে, কিন্তু কোন আন্তর্জাতিক বিমানবন্দর নেই (১৯৯৯-এর হিসাব)। প্রধান বিমানবন্দর ডগলাস-চার্লস বিমানবন্দর, যা উত্তর-পূর্ব উপকূলে অবস্থিত ও পোর্টসমাউথ থেকে ৪৫ মিনিটের পথ। দ্বিতীয় বিমানবন্দর হল কেনফিল্ড বিমানবন্দর, যা দক্ষিণ-পশ্চিম উপকূলে অবস্থিত ও রোসো থেকে ১৫ মিনিটের পথ। ডোমিনিকাতে প্রায় ৭৮০ কিমি দীর্ঘ মহাসড়ক ও সড়ক আছে। ডোমিনিকাতে তিনটি সমুদ্র বন্দর আছে: উত্তরের পোর্ট্‌সমাথ, ও অঁস-দে-মে, এবং দক্ষিণের রোসো। ডোমিনিকাতে কোন রেলপথ নেই। ডোমিনিকার একমাত্র রেলপথটি ছিল ৩৬ গেজ ফরেস্টি রেলপথ, যা ১৯১০ থেকে ১৯১৩/১৪ সাল পর্যন্ত পোর্টসমাউথ বন্দর থেকে রোসোর ৪৫ কিমি উত্তরে উত্তর লিওয়ার্ড উপকূলে যাত্রী পরিবহন করত। "Industrial Heritage in Dominica, 2013"। ইন্টারন্যাশনাল স্টিম। সংগ্রহের তারিখ ২৪ জুলাই ২০১৯।  উইকিমিডিয়া কমন্সে ডোমিনিকার পরিবহন ব্যবস্থা সংক্রান্ত মিডিয়া রয়েছে। ডোমিনিকা সরকার
আন্তর্জাতিক মহাকাশ স্টেশন

আন্তর্জাতিক মহাকাশ স্টেশন (ইংরেজি: International Space Station (ISS), রুশ: Междунаро́дная косми́ческая ста́нция (МКС)) হলো পৃথিবীর নিম্ন কক্ষপথে অবস্থিত একটি বাসযোগ্য কৃত্রিম উপগ্রহ। এটি আন্তর্জাতিক মহাকাশ সহযোগিতায় পাঁচটি মহাকাশ গবেষণা সংস্থার একটি সমন্বিত প্রকল্প। এই পাঁচটি সংস্থা হচ্ছে:  রাশিয়া - রুশ মহাকাশ সংস্থা - রসকসমস  মার্কিন যুক্তরাষ্ট্র - মার্কিন মহাকাশ প্রশাসন - নাসা  জাপান - জাপানি মহাকাশ অনুসন্ধান সংস্থা  ইউরোপীয় ইউনিয়ন - ইউরোপীয় মহাকাশ সংস্থা (১১টি দেশ)  যুক্তরাজ্য  ফ্রান্স  ডেনমার্ক  স্পেন  ইতালি  নেদারল্যান্ডস  সুইডেন  জার্মানি   সুইজারল্যান্ড  বেলজিয়াম  নরওয়ে  কানাডা - কানাডিয়ান স্পেস এজেন্সি অপরদিকে ব্রাজিল সরাসরি অংশ না নিয়ে নাসার সাথে স্থাপিত অন্য একটি চুক্তির মাধ্যমে আন্তর্জাতিক মহাকাশ স্টেশনের স্থাপনায় কাজ করে যাচ্ছে। ইতালি ইউরোপীয় মহাকাশ সংস্থার সক্রিয় সদস্য হওয়া সত্ত্বেও আন্তর্জাতিক মহাকাশ স্টেশনের কাজে সরাসরি অংশ না নিয়ে অনুরুপ কিছু চুক্তির মাধ্যমে কাজ করে। তবে ইতালির চুক্তিগুলো ইউরোপীয় মহাকাশ সংস্থার সাথে। অন্যান্য সাবেক মহাকাশ স্টেশনের মত এটিও খালি চোখে পৃথিবী থেকে দেখা যায়। এটি প্রতিদিন ১৫.৭ বার পৃথিবীকে প্রদক্ষিণ করে। পৃথিবীতে করা সম্ভব না বা কঠিন এমন কিছু বৈজ্ঞানিক গবেষণা এখানে করা হয়ে থাকে। এই অংশটি International Space Station programme § History and conceptionথেকে সংগ্রহ করা হয়েছে | ১৯৮০  সালের শুরুর দিক সোভিয়েত Salyut এবং Mir space stations  এর প্রতিপক্ষে NASA “ফ্রিডম” নামের একটি  মডিউলার  মহাকাশ স্টেশন উৎক্ষেপন করার  পরিকল্পনা করে| ১৯৮৪ সালে ইউরোপিয়ান স্পেস এজেন্সিকে(ESA) “ফ্রিডম স্পেস স্টেশন”  এ অংশগ্রহণের জন্য আমন্ত্রণ জানানো হয় এবং ইউরোপিয়ান স্পেস এজেন্সি(ESA) ১৯৮৭ সালে কলম্বাস গবেষণাগার(Columbus laboratory) কে সমর্থন জানায়| ১৯৮২ NASA “ফ্রিডম” স্পেস স্টেশনে অংশগ্রহণের জন্য জাপানকে অনুরোধ  করে এবং এই অনুরোধের প্রেক্ষিতে “ফ্রিডম স্পেস স্টেশন” এর অংশ হিসেবে  Japanese Experiment Module (JEM) বা, Kibō  এর ঘোষণা দেয় | Garcia, Mark (১ অক্টোবর ২০১৫)। "About the Space Station: Facts and Figures"। NASA। ৩ জুন ২০১৫ তারিখে মূল থেকে আর্কাইভ করা। সংগ্রহের তারিখ ২ অক্টোবর ২০১৫।  Peat, Chris (২৫ জানুয়ারি ২০১৫)। "ISS - Orbit"। Heavens-Above। সংগ্রহের তারিখ ২৫ জানুয়ারি ২০১৫।  "STS-132 Press Kit"। NASA। ৭ মে ২০১০। ২৫ ডিসেম্বর ২০১৮ তারিখে মূল (PDF) থেকে আর্কাইভ করা। সংগ্রহের তারিখ ১৯ জুন ২০১০।  "STS-133 FD 04 Execute Package"। NASA। ২৭ ফেব্রুয়ারি ২০১১। ২৫ ডিসেম্বর ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ২৭ ফেব্রুয়ারি ২০১১।  https://en.wikipedia.org/wiki/International_Space_Station_programme#History_and_conception "Salyut programme"। Wikipedia (ইংরেজি ভাষায়)। ২০২২-০৬-০৫।  "Mir"। Wikipedia (ইংরেজি ভাষায়)। ২০২২-০৭-০২।  "Kibō (ISS module)"। Wikipedia (ইংরেজি ভাষায়)। ২০২২-০৬-০২।
মুহম্মদ এনামুল হক

ড. মুহম্মদ এনামুল হক (২০ সেপ্টেম্বর ১৯০২ – ১৬ ফেব্রুয়ারি ১৯৮২) ছিলেন একজন বাঙালি শিক্ষাবিদ, ভাষাবিদ ও সাহিত্যিক। এনামুল হক ১৯০২ সালের ২০ সেপ্টেম্বর তৎকালীন ব্রিটিশ ভারতের চট্টগ্রামের ফটিকছড়ি থানার বখতপুর গ্রামে জন্মগ্রহণ করেন। তার পিতা আমিনউল্লাহ ছিলেন একজন আলেম। এনামুল হক বাংলা, ফারসি, আরবি ও উর্দু ভাষা শিক্ষা লাভ করেন বিদ্যালয়ে ভর্তির পূর্বেই। পরবর্তীতে তিনি রাউজান আর.আর.এ.সি. মডেল সরকারি হাই স্কুলে ভর্তি হন। সেখানে অধ্যয়নকালে তিনি প্রখ্যাত কবি ও সাহিত্যিক সৈয়দ ইসমাইল হোসেন সিরাজীর সংস্পর্শে আসেন। ১৯২৩ সালে এ প্রতিষ্ঠান থেকেই তিনি এন্ট্র্যান্স পরীক্ষায় উত্তীর্ণ হন এবং মোহসীন বৃত্তি অর্জন করেন। এরপর তিনি চট্টগ্রাম কলেজ থেকে ১৯২৫ সালে এফ.এ এবং ১৯২৭ সালে আরবিতে সম্মান সহ স্নাতক পাশ করেন। ১৯২৯ সালে কলকাতা বিশ্ববিদ্যালয় থেকে প্রাচ্যদেশীয় ভাষায় প্রথম শ্রেণিতে প্রথম হয়ে স্নাতকোত্তর সম্পন্ন করায় তিনি জগত্তারিণী স্বর্ণপদকে ভূষিত হন। এরপর তিনি বিশ্ববিদ্যালয় থেকে বৃত্তি নিয়ে সুনীতিকুমার চট্টোপাধ্যায়ের অধীনে বাংলায় সুফিবাদের ইতিহাসের উপর প্রায় ছয় বছর গবেষণা করেন এবং ১৯৩৫ সালে ডক্টরেট ডিগ্রি অর্জন করেন। বিভিন্ন সরকারি বিদ্যালয়ের প্রধান শিক্ষক সরকারি কলেজে বাংলার অধ্যাপক বিভিন্ন সরকারি কলেজে অধ্যক্ষ বাংলা একাডেমির প্রথম পরিচালক বাংলা উন্নয়ন বোর্ডের পরিচালক বিভিন্ন বিশ্ববিদ্যালয়ের বাংলার অধ্যাপক। জাহাঙ্গীরনগর বিশ্ববিদ্যালয়ের উপাচার্য বিশ্ববিদ্যালয় মঞ্জুরী কমিশনের সদস্য ঢাকা জাদুঘরের সিনিয়র রিসার্চ ফেলো সিতারা-ই-ইমতিয়াজ (১৯৬২) বাংলা একাডেমী পুরস্কার (১৯৬৪) প্রেসিডেন্ট পুরস্কার (১৯৬৬) একুশে পদক (১৯৭৯) শেরে বাংলা সাহিত্য পুরস্কার (১৯৮০) আব্দুল হাই সাহিত্য পুরস্কার (১৯৮১) স্বাধীনতা পুরস্কার (১৯৮৩, মরণোত্তর) চট্টগ্রামী বাংলার রহস্য ভেদ আরাকান রাজসভায় বাংলা সাহিত্য বঙ্গে সূফী প্রভাব বাংলা ভাষার সংস্কার পূর্ব পাকিস্তানে ইসলাম ব্যাকরণ মঞ্জুরি মুসলিম বাঙলা সাহিত্য মণীষামঞ্জুষা বুলগেরিয়া ভ্রমণ ১৬ ই ফেব্রুয়ারি ১৯৮২ সাল। জাহাঙ্গীরনগর বিশ্ববিদ্যালয়ের উপাচার্যবৃন্দের নামের তালিকা শিক্ষায় স্বাধীনতা পুরস্কার বিজয়ীদের তালিকা মুহম্মদ ইবনে ইনাম (২০১২)। "হক, মুহম্মদ এনামুল"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743। সংগ্রহের তারিখ ২৮ জানুয়ারি ২০২২।  "স্বাধীনতা পুরস্কারপ্রাপ্ত ব্যক্তি/প্রতিষ্ঠানের তালিকা"। মন্ত্রিপরিষদ বিভাগ। সংগ্রহের তারিখ ২৮ জানুয়ারি ২০২২।  বাংলাপিডিয়ায় মুহম্মদ এনামুল হক
মুহম্মদ নূরুল হুদা

মুহম্মদ নুরুল হুদা (৩০ সেপ্টেম্বর, ১৯৪৯) সত্তর দশকের একজন বাংলাদেশী প্রথিতযশা কবি। তিনি জাতিসত্তার কবি হিসেবেও পরিচিত। একই সঙ্গে তিনি একজন ঔপন্যাসিক ও সাহিত্য-সমালোচক। তার জন্ম ১৯৪৯ খ্রিষ্টাব্দে কক্সবাজার জেলায়। তার প্রকাশিত গ্রন্থের সংখ্যা অর্ধ শতাধিক। ১৯৮৮ সালে বাংলা কবিতায় উল্লেখযোগ্য অবাদনের জন্য তাকে বাংলা একাডেমী পুরস্কার এবং ২০১৫ সালে একুশে পদক প্রদান করা হয়। এছাড়াও তিনি বহু পুরস্কারে ভূষিত হয়েছেন। ২০২১ সালের ১৩ জুলাই তিনি তিন বছরের জন্য বাংলা একাডেমির মহাপরিচালক নিযুক্ত হন। শোণিতে সমুদ্রপাত (১৯৭২) জন্মজাতি (১৯৮৪) মৈনপাহাড় (১৯৯৫) ব্যাঙ কুমার চাঁদের বুড়ো চাঁদের বাড়ি ছোটদের বেগম রোকেয়া ছোটদের মাইকেল মধুসূদন দত্ত ছোটদের রবীন্দ্র জীবনী ছোটদের রূপসী বাংলার কবি জীবনানন্দ দাশ দেখা হলে একা হয়ে যাই রাজার পোশাক রবীন্দ্র প্রকৃতি ও অন্যান্য সাত্ ও অন্যান্য সাত ভাই চম্পা তুমি যদি জালদাস আমি জালদাসি শুক্লা শকুন্তালা আমি একটি খাস প্রজাপাত্র চাই শোভাযাত্রার দ্রাবিড়ার প্রতি মাটির নিচে কাট কয়লা হাজার বছর কাতর আমরা তামাটে জাতি বার বছরের গল্প তেলাপোকা স্বাধীন জাতির স্বাধীন পিতা হুদা-কথা আমিও রোহিঙ্গা শিশু হাজার নদীর দেশ কবিতার ভবিষ্যৎ ও অন্যান্য প্রসঙ্গ কবিতার কৌশল দুটি লাল পাখি ও সব্যসাচী যশোর সাহিত্য পরিষদ পুরস্কার (১৯৮৩) আবুল হাসান কবিতা পুরস্কার (১৯৮৩) আলাওল সাহিত্য পুরস্কার (১৯৮৫) আওয়ামী শিল্প সংবর্ধনা (১৯৮৭) বাংলা একাডেমী পুরস্কার (১৯৮৮) কক্সবাজার পদক (১৯৮৯) মহাদিগন্ত সহিত্য পু্রস্কার, কলকাতা (২০০৭) একুশে পদক (২০১৫) "রাষ্ট্রীয় সম্মাননা আনন্দের : মুহম্মদ নুরুল হুদা"। এনটিভি। ২০১৯-০৮-২০ তারিখে মূল থেকে আর্কাইভ করা। সংগ্রহের তারিখ ২০১৯-০৮-২০।  "আজ কবি মুহম্মদ নূরুল হুদার জন্মদিন"। প্রিয়.কম। ২০২০-০৫-১৪ তারিখে মূল থেকে আর্কাইভ করা। সংগ্রহের তারিখ ২০১৯-০৮-২০।  ডটকম, জ্যেষ্ঠ প্রতিবেদক বিডিনিউজ টোয়েন্টিফোর। "বাংলা একাডেমির নতুন মহাপরিচালক কবি নূরুল হুদা"। bangla.bdnews24.com। ২০২১-০৭-১৩ তারিখে মূল থেকে আর্কাইভ করা। সংগ্রহের তারিখ ২০২১-০৭-১৩।
ম্যাগনা কার্টা

'ম্যাগনা কার্টা হল রাজার ক্ষমতা খর্ব করার একটি ঐতিহাসিক দলিল। যা ১২১৫ সালের ১৫ জুন স্বাক্ষরিত হয়। ঐতিহাসিকভাবে ম্যাগনা কার্টা এতটাই গুরুত্বপূর্ণ যে একে বর্তমান সাংবিধানিক শাসনের সূচনা বলা যেতে পারে। ১১৮৮ সালে রাজা দ্বিতীয় হেনরি সব অস্থাবর সম্পত্তির উপর কর ধার্য করেন। কেননা, যুদ্ধের বিপুল ব্যয়ভার রাজার উপর এমন চাপ সৃষ্টি করেছিল যে, অতিরিক্ত কর ধার্য করা ছাড়া কোনো উপায় ছিল না। অন্য দিকে তার পুত্রদ্বয় রিচার্ড ও জন ছিলেন স্বৈরাচারী। বিশেষ করে রাজা জনের স্বেচ্ছাচারমূলক কাজের জন্য ভূস্বামীগণ অতিষ্ঠ হয়ে রাজার ক্ষমতা সংকোচনের জন্য সচেষ্ট হয়ে ওঠেন। ১২১৫ সালে ইংল্যান্ডের রাজা জন সামন্তদের চাপে পড়ে রাজার অধিকার সংক্রান্ত এই চুক্তিতে স্বাক্ষর করেন। মানে ১২১৫ খ্রিস্টাব্দে ম্যাগনাকার্টা প্রনীত হয়। এই চুক্তির কারণে রাজা কেও হতে হয়েছিলো নিয়মের অধীন। ইংল্যান্ডের রাজনৈতিক ইতিহাসে ম্যাগনা কার্টা প্রতিষ্ঠা অত্যন্ত গুরুত্বপূর্ণ ঘটনা। এর শর্ত গুলোর মধ্যে প্রধান হচ্ছে, রাজা প্রতিনিধি স্থানীয় লোকদের অনুমোদন ছাড়া কারো স্বাধীনতায় বা সম্পত্তিতে হস্তক্ষেপ করতে পারবেন না। এই চুক্তির সুপ্রভাব শুধু ইংল্যান্ডেই নয়, অন্যান্য দেশেও ছড়িয়ে পড়ে। ক্ষমতা লিপ্সু রাজা সহজেই এই চুক্তি তে স্বাক্ষর করতে চান নি। কিন্তু সকল সামন্ত মিলে রাজা জন কে লন্ডনের কাছে এক দ্বীপে বন্দি করে এই চুক্তিতে স্বাক্ষর করতে বাধ্য করেন। এই চুক্তি বিচার বিভাগকেও অনেকটা নিরপেক্ষ করছিলো। ইংল্যান্ডের সংবিধান বলতে নির্দিষ্ট কোনো দলিল নেই। এই দলিলটি সে দেশের অন্যতম সাংবিধানিক দলিল। প্রজাদের অধিকার ও রাজার ক্ষমতা হ্রাসের যৌক্তিক এ দলিল পরবর্তীকালে যুক্তরাষ্ট্রসহ বহুদেশে মানবাধিকার ও জনগণের ক্ষমতায়নে গুরুত্বপূর্ণ পথনির্দেশক হিসেবে কাজ করেছে। পরবর্তীকালে এই ম্যাগনা কার্টার ওপর ভিত্তি করেই ভারতীয় সংবিধান রচিত হয়েছে।১২১৫ সালের লন্ডনে এক নদীর পাড়ে একটি ঘটনা ঘটেছিলো, যা ইংরেজি ভাষাভাষী অঞ্চলসহ বিশ্বের ঘটনা প্রবাহকে পাল্টে দিয়েছিলো। রাজা নিজের খুশিমতো জোর করে নাগরিক সমাজের সম্পত্তি আত্মসাৎ বা করায়ত্ত করে নিতেন। এরই বিরুদ্ধে নাগরিক সমাজ একত্রিত হন। ম্যাগনাকার্টা সনদের শর্ত গুলোর মধ্যে প্রধান হচ্ছে, রাজা প্রতিনিধি স্থানীয় লোকদের অনুমোদন ছাড়া কারো স্বাধীনতায় বা সম্পত্তিতে হস্তক্ষেপ করতে পারবেন না কিন্তু আংশিকভাবে। এই চুক্তির সুপ্রভাব শুধু ইংল্যান্ডেই নয়, অন্যান্য দেশেও ছড়িয়ে পড়ে। ক্ষমতালিপ্সু রাজা সহজেই এই চুক্তি তে স্বাক্ষর করতে চান নি। কিন্তু সকল সামন্ত মিলে রাজা জন কে লন্ডনের কাছে এক দ্বীপে বন্দি করে এই চুক্তিতে স্বাক্ষর করতে বাধ্য করেন। নদীর পাড়ে রানীমেড নামক স্থানে জড়ো হয়ে সমবেত নাগরিক স্থির করেন যে, রাজার ক্ষমতার রশি টেনে ধরতে হবে। এর ফল হচ্ছে ম্যাগনাকার্টা। এটি ৬৩টি অনুচ্ছেদে বিভক্ত ৪ হাজার শব্দের এক সমৃদ্ধ দলিল। শতশত বছর ধরে ইংরেজ জাতি এবং বিশ্বের অন্যান্য রাষ্ট্রসমূহ এই মূলনীতি অনুসরণ ও ব্যাখ্যা করেছে এবং স্বাধীনতার ভিত্তি গড়ে উঠেছে। আমেরিকার স্বাধীনতার ঘোষণা এবং বিল অব রাইট লেখা হয়েছে এর উপর ভিত্তি করে। সর্বজনীন মানবাধিকার ঘোষণাতেও প্রতিফলিত হয়েছে এর ধারণাসমূহ। সরকারের শাসনের রাশ টেনে ধরার ক্ষেত্রে একে প্রতীকী অর্থে ব্যবহার করা হয়। ১৯৬৬ সালের ২৩ মার্চ ঘোষিত বাংলাদেশের ঐতিহাসিক ৬ দফাকে ম্যাগনা কার্টা চুক্তির সাথে তুলনা করা হয়।কারন এটি ছিল পাকিস্তানি শাসকদের জনগণের উপর অন্যায় ক্ষমতা প্রয়োগ বন্ধের একটি দলীল। ব্রিটিশ শ্বাসনতন্ত্রের বাইবেল নামে খ্যাত এই ম্যাগনাকার্টা। বিশ্ব ইতিহাসে এই সনদে সর্বপ্রথম ঘোষণা করা হয় যে, কোনো দেশের রাজাসহ সে দেশের সকল মানুষ সে দেশের সকল রাষ্ট্রের আইনের অধীন।
পোরশা উপজেলা

পোরশা উপজেলা বাংলাদেশের নওগাঁ জেলার অন্তর্গত একটি উপজেলা। পোরশা উপজেলার উত্তরে সাপাহার উপজেলা, দক্ষিণে গোমস্তাপুর উপজেলা ও নিয়ামতপুর উপজেলা, পূর্বে পত্নীতলা উপজেলা ও মহাদেবপুর উপজেলা, পশ্চিমে ভারতের পশ্চিমবঙ্গ। এই উপজেলার ইউনিয়ন সমূহ হল - ১নং নিতপুর ইউনিয়ন ২নং তেঁতুলিয়া ইউনিয়ন, পোরশা ৩নং ছাওড় ইউনিয়ন ৪নং গাংগুরিয়া ইউনিয়ন ৫নং ঘাটনগর ইউনিয়ন ৬নং মশিদপুর ইউনিয়ন ১৭৯৩ সালে পোরশা অবিভক্ত দিনাজপুর জেলার থানা হিসেবে প্রতিষ্ঠিত হয়। পরবর্তীতে মালদা জেলার নবাবগঞ্জ মহকুমার একটি থানায় পরিবর্তিত হলেও দেশ ভাগের পর এটি অবস্থানগত কারণে নওগাঁ মহকুমায় অন্তর্ভুক্ত হয়। পোরশা সরকারি কলেজ গাংগুরিয়া ডিগ্রি কলেজ নিতপুর স্কুল এন্ড কলেজ। উচ্চ বিদ্যালয় কাতিপুর কালিনগর উচ্চ বিদ্যালয় পোরশা উচ্চ স্কুল গাংগুরিয়া উচ্চ বিদ্যালয় শিশা উচ্চ বিদ্যালয় আমদা উচ্চ বিদ্যালয় নিতপুর উচ্চ বিদ্যালয়। কালাইবাড়ি উচ্চ বিদ্যালয় পোরশা উপজেলার অর্থনীতি মূলত কৃষিপ্রধান। বর্তমানে এখানে প্রচুর পরিমানে বিভিন্ন জাতের আম উৎপাদিত হয়। উপজেলায় শিশা হাট, গাঙ্গুরিয়া হাট, মর্শিদপুর হাট ক্রয়-বিক্রয়ের পাইকারী এবং খুচরা সাপ্তাহিক হাট। উপজেলা স্বাস্থ্য কমপ্লেক্স কমিউনিটি ক্লিনিক কালাইবাড়ী কমিউনিটি ক্লিনিক শ্রীকৃষ্ণপুর কমিউনিটি ক্লিনিক মনোহরপুর কমিউনিটি ক্লিনিক বড় তেতুলিয়া কমিউনিটি ক্লিনিক সহড়ন্দ কমিউনিটি ক্লিনিক,সহড়ন্দ গ্রাম। মহাডাঙ্গা কমিউনিটি ক্লিনিক ছাওড় কমিউনিটি ক্লিনিক গাংগুরিয়া কমিউনিটি ক্লিনিক খোর্দ্দ হরিপুর কমিউনিটি ক্লিনিক কুড়িপুকুর কমিউনিটি ক্লিনিক পাঁচড়াই কমিউনিটি ক্লিনিক শরিয়ালা কমিউনিটি ক্লিনিক বোরাম কমিউনিটি ক্লিনিক পোরশা মসজিদ বালাশহীদ মাজার নিতপুর ক্যাম্পঘাট জামেয়া আরাবিয়া দারুল হেদায়া পোরশা বড় মাদ্রাসা পোরশা মিনাবাজার মার্কাজ (বড়) মসজিদ সংলগ্ন মুসাফির খানা বাংলাদেশ জাতীয় তথ্য বাতায়ন (জুন ২০১৪)। "এক নজরে পোরশা"। গণপ্রজাতন্ত্রী বাংলাদেশ সরকার। সংগ্রহের তারিখ ৯ জুলাই ২০১৪। [স্থায়ীভাবে অকার্যকর সংযোগ] ধনঞ্জয় রায়, দিনাজপুর জেলার ইতিহাস, কে পি বাগচী অ্যান্ড কোম্পানি কলকাতা, প্রথম প্রকাশ ২০০৬, পৃষ্ঠা ২১১ "সংরক্ষণাগারভুক্ত অনুলিপি"। ৩১ মার্চ ২০১৯ তারিখে মূল থেকে আর্কাইভ করা। সংগ্রহের তারিখ ৩১ মার্চ ২০১৯।  বাংলাপিডিয়ায় পোরশা উপজেলা